ddrg/super_eurlex huggingface dataset:
l.

Monitorovanie, podávanie správ, hodnotenie: Malo by sa vykonávať pravidelné monitorovanie dosiahnutého pokroku s cieľom preskúmať a uľahčiť pokrok v oblasti koordinácie politík. S cieľom uľahčiť vzájomné učenie medzi členskými štátmi by sa mali identifikovať osvedčené postupy a ich podmienky prenosnosti. Komisia predloží správu o vykonávaní stratégie EÚ pre mládež každé tri roky, a to aj na základe informácií, ktoré poskytnú členské štáty a portál Youth Wiki. Portál Youth Wiki bude aj naďalej poskytovať informácie o vývoji vnútroštátnych politík v oblasti mládeže. Mládežnícke organizácie a iné príslušné zainteresované strany budú na úrovni EÚ intenzívne zapojené do monitorovania pokroku prostredníctvom platformy stratégie EÚ. Na monitorovanie celkovej situácie mladých ľudí v členských štátoch sa môže používať prehľad ukazovateľov EÚ v oblasti mládeže. Členské štáty a Komisia sa vyzývajú, aby v prvom roku po prijatí stratégie EÚ pre mládež preskúmali prehľad ukazovateľov. Mohli by sa stanoviť kvantitatívne a kvalitatívne ukazovatele a referenčné hodnoty prispôsobené potrebám zapojených členských štátov a odvetví, ako prostriedok porovnávania najlepších postupov a monitorovania vykonávania tejto stratégie. Od roku 2019 by sa malo uskutočňovať preskúmanie politiky výskumných projektov financovaných EÚ s cieľom získať príslušné zistenia týkajúce sa politiky v oblasti mládeže.
5.

Každá spoločná pozícia schválená členskými štátmi EÚ musí byť v súlade so všetkými dohodnutými pozíciami EÚ a na zasadnutiach výboru CAHAMA ju prezentuje predsedníctvo. Členské štáty EÚ by sa mali usilovať zahrnúť túto spoločnú pozíciu do pozície európskeho kontinentu, ktorú pripravil výbor CAHAMA.
7.

Hoci trojica predsedníctiev organizuje svoju činnosť podľa toho, čo považuje za vhodné, prioritou by mala byť podpora účasti mládežníckej občianskej spoločnosti ako základ riadenia kvality dialógu EÚ s mládežou a jeho následného vykonávania. Na úrovni EÚ by mládežnícka občianska spoločnosť mala byť podľa možnosti zapájaná prostredníctvom Európskeho fóra mládeže a prípadne iných zástupcov zainteresovaných strán z oblasti mládeže. Na úrovni trojice predsedníctiev by mala byť mládežnícka občianska spoločnosť podľa možnosti zastúpená národnými pracovnými skupinami, pokiaľ je to možné prostredníctvom národných rád mládeže vzhľadom na ich vedúcu úlohu v tejto štruktúre.
PRÍLOHA II

Zásady týkajúce sa pracovných formátov a podávania správ

2.

Úlohou expertných skupín je zabezpečiť širšiu účasť členských štátov so zapojením športového hnutia a ďalších relevantných zainteresovaných strán na úrovni EÚ. Členské štáty sa môžu zapojiť do činností kedykoľvek. Členské štáty by mohli zvážiť (aj) vymenovanie – v náležitých prípadoch – zástupcov svojho národného športového hnutia do expertnej skupiny.

Expertným skupinám predsedá Komisia v súlade s ustanoveniami rozhodnutia C(2016) 3301 (1). Od Komisie sa žiada, aby pri výbere zástupcov športového hnutia a ďalších zainteresovaných strán v oblasti športu zohľadnila v neposlednom rade relevantnosť dotknutej inštitúcie a odborné znalosti osobitne vymenovaných zástupcov týkajúce sa danej oblasti.
26.

Určili témy a oblasti činnosti pre ďalší rozvoj práce s mládežou na miestnej, regionálnej a vnútroštátnej úrovni v súlade so spoločnými cieľmi programu, ktoré by sa mali vypracovať a vykonávať v rámci stratégie EÚ pre mládež a v spolupráci so spoločenstvom praxe pre prácu s mládežou. Tento proces by mal byť čo najcielenejší a mal by sa prípadne začleniť do existujúcich stratégií.
11.

„Kvalitné zamestnanie pre všetkých“ a) podporovať a uľahčovať spravodlivé zaobchádzanie s mladými ľuďmi na trhu práce a usilovať sa o odstránenie všetkých foriem diskriminácie a nerovnosti na pracovisku; b) zabezpečiť poskytovanie rovnakých príležitostí na rozvoj zručností potrebných pre trh práce s cieľom vytvoriť lepší prístup ku kvalitným a udržateľným pracovným miestam so spravodlivými a zdravými pracovnými podmienkami; c) podporovať osobitné vzdelávanie a informovanie mladých ľudí a príslušných aktérov na trhu práce o právach mladých pracovníkov; d) podporovať a zachovávať zdravý životný štýl mladých ľudí (vrátane duševného zdravia) vytváraním podmienok pre odolnosť trhu práce, ako aj dobré podmienky pre mladých ľudí na pracovisku; e) podporovať dôstojné pracovné podmienky vrátane prípadných pružných foriem organizácie práce s cieľom dosiahnuť lepšiu rovnováhu medzi pracovným a súkromným životom (10); f) podniknúť kroky na zabránenie vzniku pracovnoprávnych vzťahov, ktoré môžu viesť k neistým pracovným podmienkam a k zraniteľnosti a neistote mladých pracovníkov; g) zaviazať sa chrániť pracovné práva mladých ľudí pri zohľadnení meniacej sa povahy práce a podporiť prístup k primeranej sociálnej ochrane mladých ľudí, majúc na zreteli ich rôznorodé zázemie; h) naďalej do svojich vnútroštátnych politík vzdelávania a zručností zahŕňať kľúčové kompetencie pre celoživotné vzdelávanie, ako aj rôzne praktické, odborné a prierezové zručnosti mladých ľudí relevantné pre potreby trhu práce; i) umožniť mladým ľuďom lepší prístup k možnostiam učenia sa na pracovisku, ako sú stáže, učňovská príprava, medzinárodná odborná príprava a pozorovanie pri práci – aj pre tých, ktorí nemôžu mať prístup k týmto príležitostiam v dôsledku finančných obmedzení – a zároveň poskytovať primeranú podporu počas vzdelávacích programov; j) podporovať lepšiu profesijnú orientáciu, poradenstvo, služby a príležitosti odbornej rekvalifikácie pre mladých ľudí pred začiatkom ich profesionálnej kariéry a počas nej v spolupráci so zamestnávateľmi a prostredníctvom rôznych mentorských programov, ako sú programy pre mladých sociálnych podnikateľov; k) podporovať prístup k pracovným zmluvám na dobu neurčitú vykonávaním dlhodobých projektov EÚ a národných projektov určených na podporu zamestnanosti mladých ľudí s cieľom zabezpečiť dôstojné pracovné príležitosti.
21.

Konferencie EÚ s mládežou sú zmysluplnou súčasťou procesu dialógu s mládežou, keďže vytvárajú bezpečný priestor, v rámci ktorého majú účastníci znalosti a príležitosti potrebné na to, aby prednášali svoje príspevky, a mali by spájať orgány prijímajúce rozhodnutia, aby sa zmysluplným spôsobom zapájali do dialógu, vymieňali si názory s mladými ľuďmi na rovnocennom základe, spoločne s nimi dosahovali výsledky na konferenciách a podľa možností tieto výsledky začlenili do svojho politického rozhodovania s cieľom zabezpečiť zmysluplný proces účasti mládeže.
21.

Niektoré hodnoty a tradície európskeho športu majú pozitívny vplyv na spoločnosť a mali by sa podporovať, pričom by sa mala zdôrazňovať rozmanitosť a komplexnosť európskych športových štruktúr. V tomto uznesení sa vyzdvihujú kľúčové prvky európskeho modelu športu najmä so zameraním na organizovaný šport založený na hodnotách.
J.

Rada konštatuje, že niektoré daňové opatrenia, na ktoré sa vzťahuje tento kódex, môžu patriť do rozsahu pôsobnosti ustanovení o štátnej pomoci uvedených v článkoch 107 až 109 Zmluvy o fungovaní Európskej únie. Práca skupiny sa vykonáva bez toho, aby bolo dotknuté právo Únie. V prípadoch, keď Komisia začne konanie vo veci štátnej pomoci, skupina by mala pozastaviť svoje preskúmanie príslušných opatrení až do ukončenia tohto konania vo veci štátnej pomoci. Skupine už možno poskytnúť predbežný opis opatrenia, ktorý vypracovala Komisia v úzkej spolupráci s dotknutým členským štátom. Konečný opis by sa mal poskytnúť hneď po ukončení konania vo veci štátnej pomoci, ak je to potrebné.